બળાત્કારના આરોપ બાદ ગાયબ થયેલા વિવાદાસ્પદ બાબા દાતી મહારાજ મીડિયાની સામે આવ્યા છે. એબીપી સાથેની ખાસ વાતચીતમાં એમણે કહ્યું કે આરોપ લગાવનારી છોકરી તેમની દીકરી જેવી છે અને તેને બદનામ નહીં થવા દઉં. દાતી મહારાજે કહ્યું કે હું મહિલાઓનું સમ્માન કરું છું અને કરતો રહીશ. મેં ભૂલ કરી હોય તો પોલીસ તપાસ કરશે અને પોલીસના સંપૂર્ણ સહયોગ માટે હું તૈયાર છું. જણાવી દઈએ કે રાજસ્થાનની 30 વર્ષની એક યુવતીએ બાબા દાતી મહારાજ અને એના ચેલાઓ પર બળાત્કારનો આરોપ લગાવ્યો હતો. દક્ષિણી દિલ્હીના ફતેહપુર બેરી પોલીસ સ્ટેશને આ મામલે ફરિયાદ દાખલ કરવામાં આવી હતી. યુવતીએ મંગળવારે સાકેત કોર્ટમાં પોતાની જુબાની નોંધાવી છે. જેમાં યુવતીએ કેટલાય ચોંકાવનારા ખુલાસા કર્યા છે.